**Устав**

**На народно читалище “Н.Й.Вапцаров-1926“**

 Народно читалище „Н.Й.вапцаров-1926” е учредено през 1926. То е уникално достояние на българския народ и има неоценим принос във формирането на душевността и културата на местното население, за разпространението на знания, съхраняване на местния фолклор и традиции.

 С неговата разнолика дейност през годините оставя трайна диря в живота на няколко поколения жители на селото.

 ГЛАВА ПЪРВА
 **ОБЩИ ПОЛОЖЕНИЯ
Чл.1.(1)**Народно читалище „Н.Й.Вапцаров-1926” с. Пет могили е традиционно самоуправляващо се българско културно – просветно сдружение, което изпълнява общински и държавни задачи в областта на културата.
 **(2)**То работи на принципите на доброволността, демократизма и автономията.
 **(3)**Читалище „Н.Й.Вапцаров-1926” е юридическо лице с нестопанска цел, наричано по-нататък в Устава за краткост „Читалището”
**Чл.2.(1)**Читалището не е политическа организация и в неговата дейност може да участват физически лица без оглед на ограничения за възрастта, пол, политически и религиозни възгледи и етническо самосъзнание и юридически лица, определени от Общото събрание по критерии, условия и ред.
 **(2)**Седалището на читалището е село Пет могили, община Нова Загора, област Сливен.
 **(3)**Адресът на управление: село Пет могили, община Нова Загора, област Сливен.
 **(4)**Наименованието на читалището се изписва на български език и може да бъде допълнително изписано с латински букви – “N.I.Vapcarov-1926”.

**Чл.4**Читалището поддържа отношения на сътрудничество и координация с държавните и общински органи и организации, на които законите възлагат права и задължения, свързани с неговата дейност, като запазва своята автономия.
**Чл.5**читалището може да се сдружава и с други читалища и сродни организации, без да ограничава самоуправлението на собствената си дейност и имуществото си.
**Ч;л.6(1).**Читалището работи във взаимоотношения и с други културни институции, учебни заведения, обществени, стопански и нестопански организации, извършващи или подпомагащи културни дейности. То може да влиза в договорни отношения с тези или други структурни, без да накърнява своите права и интереси.
 **(2)**Всички членове на Читалището спазват прокламираните принципи в този Устав.

 ГЛАВА ВТОРА
 **ЦЕЛИ, ДЕЙНОСТИ И ЗАДАЧИ**
**Чл.7**Целта на читалището е да задоволява потребностите на гражданите свързани с:
1. Развитие и обогатяване на културния живот на населението.
2. Запазване на обичаите и традициите на българският народ.
3. Разгръщане на творческите заложби на подрастващото поколение и приобщаване към ценностите и постиженията на науката, изкуството и културата.
**Чл.8**За постигане на своята цел читалището извършва следните дейности:
1. Поддържа библиотека.
2. Организира школи, кръжоци, клубове, концерти, представления, празненства, чествания, фестивали, конференции и други научни форми, издава печатни материали, свързани с неговата дейност и съответстващи на закона за народните читалища и Устав.
3. Развива и подпомага любителското художествено творчество.
4. Организира и провежда прояви на общински, регионален, национален и международен характер за претворяване на принципите на читалищната дейност.
5. Поставя своята дейност на широка обществена основа, като организира, насърчава и всестранно разгръща творческата дейност и инициатива на деятелите и любителите, които обединява.
6. Осъществява сътрудничество с други сдружения формации.
7. Подпомага личностната и социална реализация, интеграция, обществена и културна изява на децата и младежите, на хората със специфични потребности, с увреждания и в неравностойно положение.
8. Съдейства за професионалното обучение на специалистите, работещи в структурните звена на читалището.
9. Изгражда, управлява и поддържа обекти и съоръжения за развитие на читалищната дейност.
**Чл.9(1)**Читалището може да извършва стопанска дейност и услуги.
 **(2)**Тази стопанска дейност трябва да подпомага изпълнението на основните задачи, цели и функции на читалището:.
1.Допълнителни стопански дейности не могат да се осъществяват в нарушение на законодателството в България.
2.Положителните финансови резултати от своята дейност Читалището няма да разпределя като печалба в полза на своите членове.
 **(3)**Читалището подпомага финансово развитието на своите дейности по регламентираните правила позволени от Устава.
 **(4)**За постигането на своите цели Читалището може да извършва допълнителна стопанска дейност като:
1.Предлага услуги в областта на културата и просветното дело;
2.Организиране на представителни и демонстрационни прояви;
3.Придобиване на движима и недвижима собственост, както и ограничени вещни права;

4.Предлагане,регистриране и покупка, придобиване, защита, продължаване, подновяване в страната и чужбина права върху телевизионни, интернет и радио излъчвания, авторски и сродни права лицензи, търговски марки дизайни, откриване и изменение на тези права и обекти, предоставяне на ползването им на трети лица.
5.Организиране на публични благотворителни акции в подкрепа на общественополезните цели и дейности на Читалището.

6.Учредяване на търговски дружества, придобиване на дялове и акции в търговски дружества.
7.Придобиване и получаване на доходи на ценни книжа, управление и разпореждане с телевизионни, радио и интернет права върху излъчването на проявите, организирани или разрешени от Читалището.

9.Организиране на публични благотворителни акции в подкрепа на общественополезните цели и дейност на Читалището.
10.Сдружаване с трети лица за извършване на съвместна дейност.
11.Друга дейност, която не е забранена със закон.
 **(5)**Приходите от стопанската дейност може да се използват само за постигане на общественополезни цели.

 ГЛАВА ТРЕТА
 **УЧРЕДЯВАНЕ,ПРЕКРАТЯВАНЕ,ЧЛЕНСТВО
Чл.10.**Основаване и правоприемство.
1.Читалище „Н.Й.Вапцаров-1926” е основано през 1926 година.
2.Читалището се регистрира в Окръжен съд Сливен в съответствие със ЗНЧ и се вписва в публичния регистър на Министерството на културата.
3.Всяка промяна на вписаните в съдебния регистър обстоятелства се заявява в съда в съответствие със Закона на народните читалища.
**Чл.11**Прекратяване на Читалището.
1Читалището може да бъде прекратено по решение на Общото събрание, взето в съответствие с Устава и вписано в регистъра на Окръжен съд.
2.Читалището може да бъде прекратено и по решение на Окръжен съд, съгласно предвидените разпоредби в ЗНЧ,
**Чл.12.(1).**Членовете на читалището могат да бъдат индивидуални, колективни и почетни.
 **(2)**Членството в читалището е доброволно.
 **(3)**Членските права и задължения са непрехвърлими и не преминават върху други лица при прекъсване.
 **(4)**Членовете не отговарят за задълженията на Читалището.
**Чл13.(1).**Индивидуални членове.
1.Индивидуалните членове са български граждани, навършили 18 години.
2.Индивидуалните членове са редовни (действителни) и спомагателни.
 **(2)**Действителните членове са дееспособни лица, които плащат редовно определения размер на годишния членски внос от Общо събрание на Читалището.
 **(3)**Ако не бъде определен размерът на годишния членски внос от Общо събрание за текущата година до приемането на годишният бюджет за съответната година, остава утвърденият размер за предходната година.
 **(4)**Право на глас в Общото събрание имат само тези читалищни членове, които са внасяли членския си внос за всяка предходна година и са платили в пълен размер определеният годишен членки внос за текущата година до 7 календарни дни преди провеждане на Общо събрание.
 **(5)**Спомагателни членове са лица навършили 18 годишна възраст, които имат право да избират и да бъдат избирани в ръководните органи и имат съвещателен глас.
 **(6)**Спомагателните членове плаща членския си внос в намелен размер, определен от Читалищното настоятелство, който не може да бъде по голям от 50% от размера на членския внос на редовните членове – физически лица.
 **(7)**Членството се учредява или продължава с акта на плащане на членския внос.
 **(8)**Води се регистър на читалищните членове, подредени по азбучен ред, с посочване на ЕГН, като се изписва датата на приемане и кога е платен встъпителния членския внос. За всяка година се оформя отделен списък към регистъра, в който се посочва размерът на годишния внос и подпис на лицето за всяка година.
 **(9)**Приемане на действителни членове на читалището:
1.Членовете се приемат въз основа на заявление по образец, одобрен от Читалищното настоятелство, към което се прилагат от заявителя:

-мотиви за желанието си да бъде приет за действителен член

-кратки биографични данни

-ордер за внесен встъпителен членски внос
2.Спомагателните членове, навършили пълнолетие, могат да подадат заявление за действително членство, като не заплащат встъпителен членски внос.
3. На първото си заседание след подаване на заявлението за действително членство, Читалищното настоятелство разглежда заявлението и се произнася с мотивирано решение за одобрение или отказ.
4.Решението по предходната точка се взема от Читалищното настоятелство с явно гласуване и с мнозинство от две трети от присъстващите членове.
5.Отказът за приемане се съобщава писмено на заявителя в срок от 14 дни от вземане на решение, който може да бъде обжалван пред Общо събрание на Читалището.
6.Отказът се разглежда от Общо събрание на първото си заседание след депозиране на Жалбата, за което се изпраща писмено уведомление на заявителя, с посочената дата, час и място на провеждане на заседанието.
 **(10)**Членствените отношения възникват от датата на решение на Читалищното настоятелство за приемане, а при отказ, от датата на уважаване на жалбата от Общо събрание.

 **(11)**В едномесечен срок от решението за приемане, Председателят на Читалището издава на новоприетия член официален документ за членство.
 **(12)**Действителното и спомагателно членство се прекратява:
1.С писмено заявление с личен подпис на читалищния член.

2.Когато не е платен членския внос в рамките на предходната календарна година.
3.Когато Общото събрание изключи читалищен член за грубо нарушение на Устава, за поведение уронващо доброто име на Читалището или за нанесени стопански и финансови щети в особено големи размери.

 **(13)** Основание за прекратяване на членство по право /отпадане по предходната алинея/ се установява с писмени доказателства в Протокол, изготвен от Секретаря на Читалището, който се разглежда и потвърждава от Читалищното настоятелство с мнозинство от две трети от присъстващите.
 **(14)**Прекратяването на членството води до загуба на правата, предоставени въз основа на този Устав.
 **(15)**Възстановяване на членството може да се поиска и разгледа по общият ред за приемане на членове, след изтичане на три календарни години от датата на изключването или една година от датата на доброволно прекратяване на членството или загубване на правата поради неплащане на членски внос.
 **(16)**Решенията на Читалищното настоятелство влизат в сила от постановяването им, ако не бъдат обжалвани пред Общото събрание.
 **(17)**Решенията по предходната алинея могат да се обжалват пред Общото събрание в срок от един месец от изпращане на уведомлението до засегнатите лица, но не по късно от една година от датата на вземане на решението.
 **(18)**На първото Общо събрание, Читалищното настоятелство представя писмена информация за жалбата от изключените членове и мотиви за това. Ако прецени, че обжалваните решения са незаконосъобразни, не съответстват на Устава или не са обосновани, Общото събрание може да реши да възстанови членствените права на изключеният член с решение, взето с мнозинство 2/3 от присъстващите на заседанието на Общото събрание.
 **(19)**Решението на общо събрание за отмяна на решенията на Читалищното настоятелство по реда на предходната алинея има обратна сила. Възстановеният член се счита за неизключен, съответно неотпаднал.
 **(20)**За разглеждане на жалбата по предходните алинеи от Общото събрание, заинтересованата страна трябва да е внесла дължимият годишен членски внос в определеният размер, за което предоставя писмени доказателства затова.
**Чл.14.**Членствени права на действителните индивидуални членове.
 **(1)**Членовете на читалището имат право:
 1.Да избират ръководни органи и да бъдат избирани в тях, ако най-малко две години непосредствено преди избора са били действителни членове на читалището.
 2.Да получават информация за дейността на читалището.
 3.Да участват в обсъждане на дейността на читалището.
 4.Да ползват с предимство неговата база и услугите му.
 5.Да бъдат информирани за дейността на Читалището по всяко време след подаване на писмено искане до Читалищното настоятелство, на което се изпраща отговор в едномесечен срок.
6.Да изказват свободно своето мнение и да защитават позицията си по дейността на Читалището.
7.Да сигнализират пред съответният орган на Читалището за нередности във връзка с дейността на Читалището и работата на неговите членове и служители.
8.Да внася в Настоятелството писмени предложения, препоръки и жалби, на които следва да получи своевременен отговор в срок от 30 календарни дни от датата на получаването им.
 **(2)**Всеки член на Читалището може да се ползва от имуществото и резултатите от читалищната дейност при условия и ред, определени от Читалищното настоятелство.
 **(3)**Членовете на читалището могат да получават морални и материални награди, стимули и помощи за активно участие и принос в постигане на целите на Читалището.
 **(4)**Всички членове на Читалището са длъжни:
 1.Да спазват Устава и Решенията на Читалищното настоятелство.
 2.Да участват според възможностите си в дейността на читалището.
 3.Да опазва имущество и предприемат стъпки за обогатяването му.
 4.Да не уронват доброто име на Читалището.
 5.Да съдействат за постигане целите на Читалището и за неговото финансово и организационно укрепване.
6.Да плащат в срок и редовно определения годишен членски внос.
 7.Да не използват своето членство за цели и по начин, противоречащи на Устава.
 **(5)**Спомагателните членове са лица до 18 годишна възраст, но навършили 14 години, които нямат право да избират и да бъдат избирани в ръководни органи и имат съвещателен глас. Те плащат членски внос в намелен размер, определен от Читалищното настоятелство, който не може да бъде по – голям от 50% от размера на редовния членски внос на редовните членове – физически лица.
 **(6)**Спомагателните членове имат право:
1.Да участват в Общото събрание с право на съвещателен глас.
2.Да участват в дейността на читалището.
3.Да правят предложение до органите на Читалището по въпроси, отнасящи се до читалищната дейност.
4.Да бъдат информирани за дейността на Читалището.
 **(7)**Статусът на спомагателен член се променя в статус на действителен след влизане в сила на Решението на Настоятелството за приемането му за действителен член.
**Чл.15.**Колективни членове.
 **(1)**Колективни членове на читалището могат да бъдат:
 1.Професионални и стопански организации.
 2.Търговски и граждански дружества, регистрирани по установеният ред, фондации, кооперации и сдружения с нестопанска цел.
 3.Културно-просветни и любителски клубове, творчески колективи, учебни и здравни заведения.
 **(2)**Колективните членове съдействат:
 1.За осъществяване на целите на Читалището.
 2.Подпомагат финансово дейностите и поддържането и обогатяването на материалната база.
3.Имат право на един глас в Общото събрание на Читалището.
 **(3)**Членството на колективните членове се учредява чрез писмен договор, с който не могат да се накърняват интересите на Читалището.
 **(4)**Колективното членство се учредява:
 1.По предложение на Читалищното настоятелство.
 2.Въз основа на заявление за колективно членство от кандидатстващата организация.
 **(5)**Решението за приемане на нови колективни членове и за одобряването на заявление за членство се взема от Читалищното настоятелство с явно гласуване и с мнозинство от 2/3 от присъстващите членове най-късно на второто заседание след подаване на заявлението или предложението, но не по-късно от второто заседание.
 **(6)**Отказът за приемане може да бъде обжалван на следващото Общо събрание.
 **(7)**Членствените отношения възникват от датата на решението за одобрение от Читалищното настоятелство или от датата на отхвърляне на отказът от Общото събрание.
 **(8)**Колективното членство се прекратява:
 1.По писмено искане на колективен член.
 2.При фактическо прекъсване на взаимоотношенията между колективен член и Читалището в продължава на една календарна година.
3.По инициатива на Читалищното настоятелство, когато колективният член не спазва своите задължения в сключения между страните договор за колективно членство.
**Чл.16(1)**Почетни членове на Читалището са български и чужди физически и юридически лица, организации с изключени заслуги към него.
 **(2)**Почетни членове на Читалището се приемат или определят от Читалищното настоятелство с гласове на ¾ от членовете на Настоятелството.
 **(3)**На почетните членове се издава почетна грамота.
 **(4)**Почетните членове имат право на съвещателен глас в Общото събрание на Читалището.
 **(5)**Почетните членове могат да се обединяват в Почетен комитет и подпомагат Настоятелството при осъществяването на неговата общественополезна дейност.
 **(6)**За членовете на Почетният комитет могат да бъдат канени лица с особен принос и заслуги за развитието, популяризирането и утвърждаването на читалищните традиции в Република България.
 **(7)** Читалищното настоятелство отправя покана до подходящи лица да бъдат членове на Почетният комитет.
 **(8)**Поканените от Управителният съвет членове на Почетният комитет се утвърждават от Общото събрание на следващото му заседание.
 **(9)**Имената на членовете на Почетният комитет се вписват в специална почетна книга.

 ГЛАВА ЧЕТВЪРТА
 **УПРАВЛЕНИЕ
Чл.17.**Органите за управление на Читалището са:
 1.Общото събрание.
 2.Настоятелството.
 3.Проверителна комисия.
**Чл.18.**Върховният орган на Читалището е Общото събрание. То се състои от всички действителни и колективни членове на Читалището, имащи право на глас.
**Чл.19.(1)**Общото събрание има следните правомощия:
 1.Приема, изменя и допълва Устава.
 2.Избира, освобождава членове на Читалищното настоятелство, Проверителната комисия и Председателя.
 3.Приема вътрешни актове, необходими за организацията за читалищната дейност;
 4.Изключва членове на читалището.
 5.Приема основните насоки за дейността на Читалището.
 6.Взема решения за членуване или прекратяване на членство в читалищното сдружение.
 7.Приема бюджета на читалището до 30 март на следващата година.
 8.Приема годишен отчет.
 9.Определя размера на членския внос.
 10.Обявява почетни членове и дарители.
 11.Отменя решения за отнасяне до съда на незаконосъобразнидействия на ръководството или на отделни членове.
 12.Взема решения за отнасяне до съда на незаконосъобразни действия на ръководството или на отделни членове.
 13.Взема решения за прекратяване на Читалището.
 **(2)**Решенията на Общото събрание са задължителни за другите органи на Читалището.
 **(3)**Общото събрание се състои от действителни членове и по един представител на всеки колективен член-юридическо лице, определен от Общото събрание на колективния член.
 **(4)**Всеки действителен член има право на един глас.
 **(5)**Действителен член при отсъствие от Общо събрание, може да се представлява от пълномощник, изрично упълномощен за участие в съответното заседание на Общото събрание с нотариално заверка на подписа по образец, утвърден от Читалищното настоятелство, в който се посочват точките от дневния ред. Едно лице може да представлява само един редовен член.
 **(6)**Представителят на колективен член или действителен член в Общото събрание нямат право на глас при решаването н въпроси, отнасящи се до:
 1.Него, неговия съпруг/а/ или роднина по права линия – без ограничения, по съребрена линия – до четвърта степен или по сватовство – до втора степен включително.
 2.Юридически лица, в които той е управител или може да наложи или възпрепятства вземането на решения.
**Чл.20.(1)**Свикване на Общо събрание.
 1.Редовно общо събрание на Читалището се свиква от Настоятелството най-малко веднъж годишно.
 2.Извънредно общо събрание на читалището може да бъде свикано:
 а) по решение на Настоятелството;
 б) по решение на Проверителна комисия;
 в) по решение на 1/3 от действителните и колективни членове, имащи право на глас;
 **(2)**Покана за свикване на Общо събрание съдържа дневният ред, датата, часът, мястото на провеждане и кой го свиква.
 **(3)**Поканата трябва да бъде връчена или получена от всеки колективен или действителен член не по-късно от 7 календарни дни

преди датата на провеждане.
 **(4)**В 7 дневен срок преди датата на провеждане на Общото събрание, на общодостъпни места(таблото за обяви в административна сграда на читалището и на входа на библиотеката) трябва да се постави Обявата за свикване на Общото събрание.
 **(5)**В същият срок може да бъде обявено чрез печатни и електронни медии съобщение за свикване на събранието.
 **(6)**Обявата и всички материали по дневният ред на Общото събрание се публикуват на електронната страница на Читалището в 7 дневен срок преди провеждането му и се считат за връчени на членовете на Читалището.
 **(7)**В 7 дневен срок преди датата на провеждане на Общото събрание се прекратява събирането на членки внос.
 **(8)**Общото събрание е законно, ако присъстват най-малко половината от имащите право на глас действителни и колективни членове на Читалището.
 **(9)**При липса на кворум, събранието се отлага с един час при същият дневен ред, място и час. В този случай Общото събрание е законно, ако на него присъстват не по-малко от 1/3 от членовете при редовно Общо събрание и не по-малко от 50% плюс един от членовете при извънредно Общо събрание.
 **(10)**Решенията на Общо събрание се вземат с мнозинство повече от половината от присъстващите членове с право на глас, освен решенията по чл.14,ал.1,т.1, 4, 10, 11, 12. от закона за Народните читалища, които се вземат с мнозинство най-малко 2/3 от всички членове.
 **(11)**Останалите решения се вземат с мнозинство повече от половината от присъстващите членове.
 **(12)**По въпроси, които не са включени в обявения в поканата дневен ред, не може да се вземат решения от Общото събрание.
 **(13)**Решенията на Общото събрание не подлежат на съдебен контрол относно тяхната законосъобразност и съответствие с Устава на ЗНЧ.
 **(14)**Две трети от членовете на Общото събрание на Читалището могат да предявят иск пред Сливенски Окръжен съд за отмяна на решение на Общото събрание, ако то противоречи на ЗНЧ и/или на Устава.
**Чл.21.(1)**Изпълнителен орган на читалището е Настоятелството.
 **(2)** Читалищното настоятелство се състои от 3 до 11 члена, избрани в срок от 3 години, които не могат да имат роднинска връзка помежду си по права и по съребрена линия до четвърта степен.
 **(3)**По право в Настоятелството влиза Председателя на Читалището.
 **(4)**НАСТОЯТЕЛСТВОТО има следните функции:
 1.Свиква общо събрание.
 2.Осигурява изпълнението на решенията на Общото събрание (ОС).
 3.Подготвя и внася в ОС проект за Бюджет на Читалището.

 4.Утвърждава щата на Читалището.
 5. Внася ежегодно в ОС отчет по бюджета и дейността на Читалището.
 6.Организира дейностите на Читалището по подготовката и реализирането на проекти.
 7.Назначава Секретаря на Читалището.
 8.Утвърждава длъжностните характеристики на Секретаря и Ръководителите на структурните звена в Читалището.
 9.Взема решения за разходи на стойност над 50 лева месечно за консумативи.
 10.Приема годишни планове за работата на Читалището и програмите на отделните структурни звена.
 11.Взема решения за сдружаване на Читалището.
 12.Организира дейността на в Читалището по защита на личните данни, както и обработването, използването и съхранението им.
 13.Взема решения за управление и стопанисване на Читалищното имущество, за придобиване на движимо и недвижимо имущество, за отдаване под наем, за определяне на размера на таксите, наемите, за образуване и управление на целеви фондове, получаване и усвояване на дарения.
 14.Решава въпросите за откриване и закриване на допълнителни дейности, включително и стопански, за учредяване и прекратяване на търговски и граждански дружества и за участие в такива, свързани с дейността на Читалището.
 15.Взема решения за моралното и материално стимулиране и поощряване на читалищни членове, служители и дейци, работещи в Читалището.
 **(5)**Настоятелството свиква и провежда своите заседания най- малко веднъж на тримесечие.
 **(6)**При необходимост на заседанията могат да се канят за участие в неговата работа и други читалищни членове и служители.
 **(7)**За участие в заседанията на Настоятелството се уведомява и поканва Председателят на Проверителната комисия.
 **(8)**Настоятелството взема решения с мнозинство повече от половината от членовете си, освен в случаи, когато Уставът и Закона предвиждат друго мнозинство.
**Чл.22(.1)**ПРЕДСЕДАТЕЛЯТ на Читалището се избира за срок от 3 години.
 **(1)**ПРЕДСЕДАТЕЛЯТ на Читалището:
 1.Организира дейността на Читалището съобразно ЗНЧ, Устава и Решение на ОС.
2.Организира текущата основна и допълнителна дейност.
3.Представлява читалището пред трети лица.
4.Свиква и ръководи заседанията на Настоятелството.
5.Представлява Общото събрание.
6.Отчита дейността си пред настоятелството.
7.Сключва и прекратява трудовите и гражданските договори със служителите, съобразно бюджета на Читалището и въз основа на решение на Настоятелството.
8.Сключва и прекратява трудовия договор със Секретаря въз основа на решение на Настоятелството и контролира работата му по текущата дейност. Изготвя и предлага за утвърждение длъжностната характеристика на Секретаря.
 9.Отчита се за своята дейност пред ОС.
10.Ежегодно в срок до 10 ноември представя на Кмета на Общината предложения за дейността на Читалището през следващата година.
11.Сключва договор с Кмета на Общината за финансово обезпечение на читалищната дейност.
12.Представя ежегодно до 31 март Доклад за осъществената читалищна дейност в изпълнение на Общинската Програма пред Кмета на Общината и Общинският съвет.
13.В отсъствие на Председателят или при невъзможно за изпълнение на задълженията му функции му се поемат от Секретаря, след решение на Читалищното настоятелство.
14.Удостоверява актовете на Общото събрание на Читалищното настоятелство.
**Чл.23.(1)**СЕКРЕТАРЯТ на Читалището:
 1.Организира изпълнението на решенията на Читалищното настоятелство, включително решенията за изпълнение на бюджета.
 2.Организира текущата основна и допълнителна дейност на Читалището съобразно ЗНЧ, Устава на читалището, Решенията на ОС и на Настоятелството.
 3.Отговаря за работата на щатният и хонорувания потенциал.
 4.Представлява Читалището заедно и поотделно с Председателят.
 5.Подготвя материали за заседания на Настоятелството и ОС.
 6.Отчита дейността си пред Настоятелството.
 7.Предлага на Председателят трудови договори със служителите съобразно бюджета на Читалището и въз основа на решение на Настоятелство.
 8.Отговаря за цялостната административна дейност на читалището.
 9.Осъществява оперативни взаимоотношения с членовете на други читалища и координира дейността между структурните звена в Читалището.
 10.Води членствената книга зарегистрираните членове на Читалището.
 **(2)**Секретарят не може да е в роднински връзки с членовете на
Настоятелството и Проверителната комисия по права и по съребрена линия до четвърта степен, както да бъде съпруг/а/ на Председателят на Читалището.
 **(3)**Ако секретарят е член на Настоятелството, той може да гласува по точките от дневният ред на Настоятелството свързани с определянето на неговото възнаграждение, утвърждаване на длъжностните му характеристики и при определяне на щата на читалището.
**Чл.24.(1)**Проверителна комисия се състой от 3 (трима) члена и се избира за срок от 3 (три) години.
 **(2)**Не могат да бъдат членове на Проверителната комисия лица, които са в трудово-правни отношения с Читалището или са роднини на членове на Настоятелството по права линия, съпрузи, братя, сестри и или на Управители на Колективни членове на Читалището.
 **(3)**Проверителната комисия избира свой Председател на първото си заседание.
  **(4)**Правомощия на ПРОВЕРИТЕЛНА КОМИСИЯ:
 1.Като един от органите на Читалището, Комисията осъществява контрол върху дейността на Настоятелството, Председателя и Секретаря на Читалището по спазване на Закона, Устава и Решенията на ОС.
 2.Да уведомява ОС при констатиране на нарушения, а при наличие на данни за престъпление да информира и органите на прокуратурата.
 3.Да прави мотивирани препоръки до Читалищното настоятелство и Общото събрание с оглед на подобряване на ефективността на тяхната дейност и съотношение със Закона, Устава и Решенията на ОС.
 **(5)**Комисията взема решения с мнозинство повече от половината от присъстващите членове.
**Чл.25.**Когато поради смърт, трайна физическа невъзможност или подаване на оставка, Председателят на Читалището престане да изпълнява задълженията си или когато поради същите причини Настоятелството и Проверителната комисия останат с по-малко членове от предвидените в Устава, в срок до 3 (три) месеца ОС избира нов Председател или попълва състава на съответният орган.
**Чл.26.(1)**Не могат да бъдат избрани за членове на Настоятелството и Проверителната комисия, и за Секретари лица, които са осъждани на лишаване от свобода за умишлени престъпления от общ характер.
 **(2)**Членовете на Настоятелството, Секретарят и Председателят на Проверителната комисия, подават декларации за конфликт на интереси, като Декларациите се обявяват по съответният ред.

 **(3)**Решенията на всички органи, приети в изпълнение на техните правомощия, са задължителни за членовете на Читалището
 **(4)**Актовете на Председателят и Секретарят, приети въз основа и в рамките на Устава, решения за ОС И ЧН, са задължителни за членовете на читалището.
 **(5)**Мандатът на изборните органи се прекратява след изтичане на 3 години от датата на изборът им.
 **(6)**В срок от 1 месец преди края на мандатът се насрочва дата за провеждане на Общо събрание на Читалището за избор на Председател, Читалищното настоятелство и Проверителна комисия.
 **(7)**Ако по време на редовния мандат на орган на Читалището, бъде прекратено членството на едно лице в него, на негово място може да бъде избран нов член с продължителност в рамките до 3 годишният мандат на вече избраният орган.
 **(8)**Предложенията за промяна в Устава, за Председател, за състав на Настоятелството и Проверителната комисия се правят от членовете на читалището в писмена форма в деловодството или изпратени на електронен адрес на Читалището най-малко до пет календарни дни преди датата на Общото събрание.

 ГЛАВА ПЕТА
 **ИМУЩЕСТВО И ФИНАНСИ
Чл.27.**Имуществото на Читалището се състои от собствени недвижими имоти, движими вещи, ценни книжа, авторски права, вземания и от предоставени за безвъзмездно ползване недвижими имоти, други права и задължения.
**Чл.28.**Читалището полага еднакви грижи на добър стопанин за опазване и обогатяване на собственото и на предоставеното имущество за ползване.
**Чл.29.**Читалището набира средства от следните източници:
 1.Членски внос.
 2.Културно - просветна и информационна дейност.
 3.Субсидия от държавния и общинския бюджет.
 4. Наеми от движимо и недвижимо имущество.
 5.Дарения и завещания.
 6.Други приходи, включително от стопанска дейност.
**Чл.30.(1)**Единният читалищен бюджет се сформира от всички приходоизточници – собствени и от субсидии.
 **(2)**След одобряването на Общинската Програма за развитие на читалищната дейност, Читалището сключват с Кмета на Общината договор за финансирано обезпечаване на читалищната дейност.
**Чл.31.(1)**Частта ма Годишният отчет за изразходването на държавните и общински субсидии се представя в Общината.
 **(2)**Счетоводната отчетност се води в съответствие със Закона за счетоводството и подзаконовите документи.
 **(3)**Със средствата на Читалището може да се придобива недвижими имоти и ограничени вещни права върху обекти на интелектуалната собственост, движими вещи и т.н.
 **(4)**Читалището има пълна самостоятелност при разпореждането със собствените и предоставените финансови средства.

 **(5)**Читалището може да има собствени разплащателни сметки в български и чуждестранни валути.
**Чл.32.**Читалището не може да отчуждава недвижими вещи и да учредява ипотеки върху тях.

 ГЛАВА ШЕСТА
 **ПРЕКРАТЯВАНЕ
Чл.33.**Читалището може да бъде прекратено по решение на Общото събрание или на Окръжен съд Сливен.
**Чл.34.(1)**Окръжният съд постановява решение за прекратяване на Читалището когато:
 1.Дейността му противоречи на Закона за народните читалища, Устава и добрите нрави.
 2.Имуществото му не се ползва според целите и дейността на Читалището.
 3.При наличие на трайна невъзможност Читалището да действа или не развива дейността за период от 2 години.
 4.Не е учредено по законния ред.
 5.Е обявено в несъстоятелност.
 **(2)**Министърът на културата или прокурорът могат да поискат от Окръжният съд да постанови решение за прекратяване на Читалището.
 **(3)**При прекратяване на Читалището се извършва ликвидация.

 ГЛАВА СЕДМА
 **ДРУГИ РАЗПОРЕДБИ
Чл.35.(1)**Председателят или Секретарят, когато предоставят имуществото на Читалището за възмездно или безвъзмездно ползване: за хазартни игри; нерегистрирани религиозни общности по Закона за вероизповеданията; постоянно ползване от политически партии и организации; на Председателят, на членовете на настоятелството; на Проверителната комисия и членовете на техните семейства се наказват с глоба и с лишаване от правото да заема изборна длъжност в Читалището.
 **(2)**Председателят на Читалището когато не представи доклад за изпълнение на читалищната дейност и за изразходваните бюджетни средства за годината се наказва с глоба.

 **I I.ЗАКЛЮЧИТЕЛНИ РАЗПОРЕДБИ
Чл.36.(1)**Символи, знаци и ритуали.
 1.Читалището има име – „Н.Й.Вапцаров-1926” дадено му през 1926г. и не може да се променя при никакви обстоятелства, поводи и причини.
 2.Читалището има кръгъл печат с надпис Читалище „Н.Й.Вапцаров-1926”.
 3.Читалището може да има свое знаме, емблема, бланка, значка, почетен знак и диплом, с който да се отличава от своите активисти и

Членове.
 **(2)**Правата върху символиката на Читалището са изключителна негова собственост.
 **(3)**Използването на символика от трети лица е възможно само на договорна основа.
 **(4)**Символите, знаците и ритуалите се утвърждават от Читалищното настоятелство.
**Чл.37.**Празникът на читалището е 01.03.

 **II.ПРЕХОДНИ РАЗПОРЕДБИ
1. Физическите и юридически лица, които са редовни членове на Читалището към датата** **на приемане на този Устав, се ползват със статус на действащи членове на Читалището.
2.Избраните: Председател на Читалището, Читалищно настоятелство и Проверителна комисия продължават да изпълняват своите функции в срокът на настоящия си мандат до провеждане на Общо събрание.
3.Всички заварени актове, приети от Общо събрание и Читалищно настоятелство до датата на приемане на настоящият Устав се прилага доколкото не им противоречат.
4.Настоящият устав е приет на Общо събрание на Читалище „Н.Й.Вапцаров-1926”, проведено на 12.05.2010г.г. и влиза в сила от датата на Решението на Сливенски окръжен съд за вписване на Новият Устав.**

**5. С приемането на настоящият Устав се отменя приетият на Общото събрание Устав на Читалището на 1997г.**

**Настоящият Устав се изготви в два еднообразни екземпляра – един за Сливенски Окръжен съд и един за Читалището.**